10 M0E8Z G, 



A Fusarmm roseum is csak néhány példányon mutatko- 

 zott. Rendszerint a szár bütyke alatt jelent meg, apró, rózsa- 

 színű csomócskák alakjában. (A képen a szár 5-vel jelzett 

 helyén.) Konidiumai 40 — 57X3 — 4 \i. nagyok. {2. A) ábra.) 

 Úgy látszik, csak a nagyon megbetegedett, erősen elgyengült 

 szegfüvet támadja meg. A gyökeret is meg szokta fertőzni. 



A Heterosporium echinulatum adta meg a szegfű beteg- 

 ségének fő jellemét. A leveleken fehéres, szürkés vagy barnás 

 kerek foltokat idéz elő. A foltokban olykor körkörös övek lát- 

 hatók. Ezekben a foltokban a gomba még nem jelent meg teljes 

 érettségében. A konidiiimtartók vagy át sem törték még az epi- 

 dermiszt vagy csak alig. A levél sötétbarna, majdnem fekete és 

 terjedelmes foltjaiban azonban már megtahiljiik e gomba jól 

 kifejlett konidiumtartóit és konidiumait. A foltok a sűrűn álló 

 hosszú konidiumtartóktól bársonyos külsőt nyernek. A konidium- 

 tartók a levél légzönyilásain át törnek a szabadba. (Lásd a 3. A) 

 ábrát.) Míg a konidiumtartók barnasznűek, addig a levél szöve- 

 tében szétterjedő hyphafonalak színtelenek, sőt színtelen az a 

 sejtcsoport is, amely a hyphafonalak összezsűfolódásából kelet- 

 kezik és a légüregben foglal helyet. A konidiumtartók feltűnően 

 hosszúak (270 p-ig), görbültek, olykor elágazók. A konidiu- 

 mok is barnák, harántul osztottak, 2 — 5 sejtűek és érdesek. 

 (Lásd a 3. B) ábrát.) Nagy számmal hevernek a szegfű levelé- 

 nek felületén. 



A Heterosporium echinulatumot Németországban 1883-ban 

 figyelték meg először mint járványos betegséget. Azóta sokszor 

 jelent meg ez a rettegett betegség, mely ellen nagyon nehéz 

 védekezni. Az északamerikai Ohióban sikerrel használták ellene 

 a bordeauxi lével való permetezést. Másrészt vannak, akik a 

 bordeauxi lé hatástalanságát hangoztatják. Sorauer P., aki 

 tüzetesebben foglalkozott ezzel a betegséggel („Schwarze der 

 Nelke") azt ajánlja, hogy kerüljük a talaj erős trágyázását. így 

 igaz, hogy a szegfüvek kevésbbé buján fognak fejlődni, ezzel 

 szemben azonban elérjük azt, hogy a levél kutikulája megvasta- 

 godik, a fertőzés lehetősége ezzel csökken és maga a növény is 

 eUentállóbbá lesz a betegséggel szemben. (Zeitschr. f. Pflanzen- 

 krankh. 1898. évf. 283. old.) Magától értetődik, hogy a zárt 

 helyen való sűrű ültetés, különösen akkor, amikor a szellőztetés 

 is hiányos, esetleg a fény sem elegendő, a betegség terjedését 

 elősegíti. Kardos A. tapasztalta, hogy a Heterosporium echi- 

 nulatum ellen legcélszerűbben a talaj megmeszezésével lehet 

 védekezni. 



Az Alternaria dianthi az északamerikai Raleighban a szeg- 

 füvet erősen megtámadta. Stevens és Hall írta le először 

 ezt a gombát 1909-ben. Tudtommal másutt még nem figyelték 

 meg. Valószínű azonban, hogy másutt is lappangott. Erre mutat 

 az a körülmény, hogy Sorauer P. is talált a szegfüvön Alter- 

 náriát, még pedig a Heterosporium echinulatum társaságában. 



